ભાજપમાં અમિત શાહ અને આનંદીબેન જૂથ વચ્ચે ટકરાવ હોવાની વાત વચ્ચે પાટીદાર અનામત આંદોલન ચરમસીમા પર હતું ત્યારે જ 2016માં આનંદીબેને મુખ્યમંત્રી પદેથી રાજીનામું આપી દીધું હતું. એ વખતે તેમણે કહ્યું હતું કે, પક્ષના નિયમ મુજબ 75 વર્ષ થઈ ગયા હોવાથી તેઓ મુખ્યમંત્રી પદેથી રાજીનામું આપી રહ્યા છે. આ ઉપરાંત તેમણે તાજેતરમાં જ પૂરી થયેલી ગુજરાત વિધાનસભાની ચૂંટણીમાં તમામ અટકળોને ખોટી ઠેરવતા ચૂંટણી લડવાનો સ્પષ્ટ ઈનકાર કરી દીધો હતો.